open-index/open-wikipedia-markdown huggingface dataset:
Theodor Wiegand

**Theodor Wiegand** (født 30. oktober 1864 ved Bendorf i Rhein-Ruhr, død 19. desember 1936 i Berlin) var en klassisk tysk arkeolog.

Han var i 1894 og 1895 stipendiat ved det tyske arkeologiske instituttet, ledet utgravningene i Priene i 1896 og ble direktør ved de kongelige museene i Berlin med sete i Konstantinopel i 1897. Wiegand var i denne egenskap ansvarlig for de store tyske utgravningene i Lilleasia, f. eks. i Miletos, Didyma og på øyen Samos. Under første verdenskrig oppholdt han seg i Damaskus som generalinspektør for arkeologisk materiale i Syria, Palestina og vestre Arabia. 

Blant hans skrifter legger en merke til *Priene* (1894) og *Milet. Ergebnisse der Ausgrabungen und Untersuchungen* (1899).

## Priser (utvalg)
* 1931 – Pour le Mérite für Wissenschaften und Künste

## Referanser


## Eksterne lenker
* 
* Wiegand, Theodor i Nordisk familjebok, 1926.
Siciliastredet

**Siciliastredet** (italiensk: *Canale di Sicilia* eller *Stretto di Sicilia*, siciliansk: *Canali di Sicilia* eller *Strittu di Sicilia*, arabisk: مضيق صقلية) er et sund mellom Sicilia og Tunisia. Det er rundt 90 nautiske mil på det smaleste mellom Kapp Bon i Tunisia og Marsala på Sicilia. Stredet skiller Tyrrenhavet og det vestlige Middelhavet fra det østlige Middelhavet.

I likhet med i Gibraltarstredet flyter dype havstrømmer i Siciliastredet fra øst til vest, mens strømmene nær overflaten flyter i motsatt retning. Disse uvanlige havstrømmene er av spesiell interesse innen oseanografien.

På grunn av tektoniske bevegelser støter den afrikanske kontinentalplate mot den eurasiske kontinentalplate i Siciliastredet, noe som fører til undersjøisk vulkansk aktivitet, slik som undervannsvulkanen Ferdinandea.

## Referanser


## Eksterne lenker
*
Bagrationidynastiet

**Bagrationi** (georgisk: ბაგრატიონი, *Bagrationi*) er en gammel fyrstefamilie i Georgia. 

Også i Georgia hersket konger av bagratidernes slekt fra minst år 787 og framover. Den georgiske familien regnes tradisjonelt fra 500-tallet. Gjennom flere sidegrener av slekten klarte slekten å holde seg ved makten fram til 1801 da Giorgi XII av Georgia avsto landet til Russland. Fra disse nedstammer den russiske fyrsteslekten Bagration. Et velkjent medlem av denne slekten er den russiske generalen Pjotr Ivanovitsj Bagration.

## Legendarisk historie
I henhold til slektens familielegende, nedskrevet av georgiske krønikeskriveren Sumbat Davitis-Dze fra 1000-tallet, og utvidet langt senere av prins Vakhushti Bagrationi (1696–1757) med kronologisk data, skal stamfaren til dynastiet ha sporet deres avstamning fra den bibelske kong David av Israel fra rundt 1000-tallet f.Kr. (det samme hevdet Jesus Kristus). De skal ha kommet fra Midtøsten en gang rundt 530 e.Kr. Tradisjonen vil ha det til at syv brødre fra Davids slekt som var flyktninger skal tre av dem ha slått seg ned i Armenia og de andre fire i Kartli (en betydelig region i Georgia) hvor de hver for seg giftet seg med lokale herskerfamilier og skaffet seg landområder i arvelig eie.

## Referanser


## Litteratur
* Baddeley, J. F., Gammer M. (2003): *The Russian Conquest of the Caucasus*, Routledge (UK), ISBN 0-7007-0634-8 (Første gang utgitt i 1908; utgivelse i 1999, opptrykk i 2003)
* Lang, D. M. (1957): *The Last Years of the Georgian Monarchy: 1658-1832*, New York: Columbia University Press.
* Rapp, S. H. (2003): *Studies In Medieval Georgian Historiography: Early Texts And Eurasian Contexts*, Peeters Bvba ISBN 90-429-1318-5.
* Suny, R. G. (1994): *The Making of the Georgian Nation*, 2. utg., Indiana University Press, ISBN 0-253-20915-3.

## Eksterne lenker
* Offisielt nettsted for det kongelige huset Bagrationi av Georgia
* «The Bagratids per Bichikashvili-Ninidze-Peikrishvili», genealogisk redegjørelse ved *Genealogy.eu* 
* «The Bagratids per Prince Toumanoff», genealogisk redegjørelse ved *Royal Ark*
Try Some, Buy Some

**«Try Some, Buy Some»** er en sang komponert av George Harrison. Den ble opprinnelig skrevet for Ronnie Spector i 1971.

Harrison, som hadde produserte sangen med Phil Spector, gjorde bruk av samme studieinnspilling, og erstattet bare Ronnies vokal med sin egen da han tok låta med på albumet *[[Living in the Material World]]* fra 1973.

Det originale versjonen med Ronnie Spector ble utgitt på Apple Records 19. april 1971. I USA var katalognummeret Apple 1832, mens de i UK ble Apple 33. Sangen entret singellisten på Billboard Hot 100 den 8. mai 1971, og nådde #77. Den holdt seg på listene i fire uker. I England ble ikke singelen noen suksess. Singelen kom med et omslagsbilde med fotografi av Ronnie Spector mot blå bakgrunn.

B-siden var «Tandoori Chicken», som Harrison og Spector skrev sammen. Seiglivede rykter påstår at det er John Lennon som korer i bakgrunnen på denne låta. Melodien og arrangementet minner ikke så lite om sangen «Ain't That a Shame», som Lennon tok med på albumet, *Rock & Roll*, og Paul McCartney på *Tripping the Live Fantastic*.

I 2003 spilte også David Bowie inn «Try Some, Buy Some» for albumet *[[Reality (album)|Reality]]*. Sang ble for anledningen spilt på *[[A Reality Tour|Reality Tour]]*, og en versjon ble spilt inn den 8. september 2003 ved Riverside Studios, Hammersmith, London. Den kom med på *The Tour Edition* av albumet *Reality*.
Wilhelm Wachsmuth

**Ernst Wilhelm Gottlieb Wachsmuth** (født 28. desember 1784 i Hildesheim, død 23. januar i 1866 i Leipzig) var en tysk historiker og oldtidsforsker.

Wachsmuth var en tid ansatt som lærer i språkene italiensk og engelsk ved universitetet i Halle an der Saale: Han ble utnevnt til professor i 1820 i klassiske og moderne språk i Kiel og i historie i Leipzig i 1825. 

Wachsmuth utgav mange skrifter, som behandler den nyere tidens historie. Den mest betydningsfulle er *Historische Darstellungen aus der Geschichte der neuern Zeit* (1831–35). På den klassiske oldtidsforskningens områder skaffet han seg et navn spesielt på grunn av *Hellenische Alterthumskunde aus dem Gesichtspunkte des Staats* (fire bind, 1826-30; andre opplag 1844-46).

## Referanser


## Eksterne lenker
* Wachsmuth, 1. Ernst Wilhelm Gottlieb i Nordisk familjebok (2. opplag, 1921)
*
Anna Sjöstedts resestipendium

**Anna Sjöstedts resestipendium** er blitt delt ut av Svenska Akademien siden 2006 og er fortrinnsvis beregnet på yngre forfattere og humanistiske forskere. Det innefatter 2–4 ukers gratis opphold i Akademiets leilighet i Berlin samt et bidrag på 30&nbsp;000 svenske kroner. 

## Mottakere
* 2024 – Mats Almegård
* 2023 – Kayo Mpoyi
* 2021 – Linn Spross
* 2019 – Alejandro Leiva Wenger
* 2018 – Gustav Sjöberg
* 2017 – Axel Englund
* 2016 – Isabelle Ståhl
* 2015 – Marie Silkeberg
* 2014 – Victoria Fareld
* 2013 – Fabian Kastner
* 2012 – Elin Boardy
* 2011 – Ida Börjel
* 2010 – Henrik Rosengren
* 2009 – Otto Fischer
* 2008 – Aimée Delblanc
* 2007 – Malte Persson
* 2006 – Gabriella Håkansson

## Kilder
*
Infinite (Stratovarius-album)

***Infinite*** er det åttende studioalbumet til det finske power metal-bandet Stratovarius. Limited Edition-utgaven av albumet inneholdt en bonus-CD med to ekstra spor, i tillegg til et ekstra hefte og et klistremerke.

## Sporliste

## Personell
*Timo Kotipelto, vokal
*Timo Tolkki, gitar
*Jens Johansson, keyboard
*Jari Kainulainen, bass
*Jörg Michael, trommer

## Eksterne lenker
*
Polaris (album)

***Polaris*** er det tolvte studioalbumet til det finske power metal-bandet Stratovarius. *Polaris* er bandets første album uten gitarist Timo Tolkki.

## Sporliste

## Personell
*Timo Kotipelto, vokal
*Matias Kupiainen, gitar
*Jens Johansson, keyboard
*Lauri Porra, bass
*Jörg Michael, trommer

## Eksterne lenker
*
Beskowska resestipendiet

**Beskowska resestipendiet** deles ut hvert annet år av Svenska Akademien. 

Prissummen er på 70&nbsp;000 kronor (2008) og utgår av donasjonsmidler etter Bernhard von Beskow, Svenska Akademiens permanente sekretær 1834–68, og hans hustru, til personer innen humanora (vitterhetsidkare).

## Mottakare (utvalg)
* 2010 Niclas Lundkvist
* 2008 Lotta Lotass
* 2006 Erik Bergqvist
* 2004 Carl-Johan Malmberg
* 2002 Lars Jakobson
* 2000 Heidi von Born
* 1998 Maarja Talgre
* 1996 Lütfi Özkök
* 1994 Rolf Aggestam
* 1992 Sivar Arnér
* 1990 Ole Söderström
* 1988 Elisabeth Rynell
* 1986 Staffan Söderblom
* 1984 Ove Allansson
* 1982 Björn Runeborg
* 1980 Carl Magnus von Seth
* 1978 Ulla-Lena Lundberg
* 1976 Carl Erik af Geijerstam
* 1974 Axel Liffner
* 1972 Carl-Göran Ekerwald
* 1970 Sven Barthel
* 1968 Einar Malm
* 1966 Ingrid Arvidsson

## Eksterne lenker
* Svenska Akademiens priser
Brian Priske

**Brian Priske Pedersen** (født 1977) er en dansk fotballtrener og tidligere fotballspiller som er hovedtrener for den nederlandske klubben . Han fikk sin landslagsdebut i 2003 og har spilt 24 A-landskamper for Danmarks fotballandslag.

## Karriere
Brian Priske, født i Horsens, begynte sin fotballkarriere i Horsens fS, som i dag heter AC Horsens. I 1997 byttet han til Århus Fremad, før han i 1999 ble hentet til Aalborg Boldspilklub (AaB). Sammen med denne klubben vant Priske det danske mesterskap i 1999 og i avslutningen av hans periode i Nordjylland var han kaptein for klubben. I 2003 fikk Brian Priske sin debut på Danmarks herrelandslag i fotball og byttet samme år klubb til belgiske KRC Genk. Han var med i fotballtroppen til EM 2004, men hvor han kun fikk  sporadiske opptredener som innbytter. I 2006 tilkjempet Brian Priske seg en fast plass på laget. Under Danmarks VM kvalifisering i 2006 spilte han 10 av 12 kamper.

Da Priske spilte hele kampen i Danmarks 4-1 seier over England i 2005, fikk engelske klubber øynene opp for den hurtige og teknisk dyktige forsvarsspilleren. Det resulterte i en 3-årig kontrakt med Premier League-klubben Portsmouth F.C.. Priskes karriere i engelsk fotball begynte vellykket, men da Portsmouth fikk Harry Redknapp som manager ble Priske satt på benken. Senere kom han sterkt tilbake og var viktig lagbrikke da Portsmouth med en god avslutningen på sesongen 2006 berget plassen i ligaen.

Brian Priske var en populær spiller blant fansen i Portsmouth, men Priskes forhold til manageren ble aldri god. Sommeren 2006 byttet han til den belgiske storklubben Club Brügge hvor han skulle konkurrere med publikumsfavorittene Olivier De Cock og Birger Maertens om en plass på laget. Priske skaffet seg en fast plass i startoppstillingen og hjalp klubben til å vinne den belgiske cupen i 2007.

Sommeren 2008 vendte Brian Priske hjem til Danmark hvor han underskrev en treårig kontrakt med Vejle Boldklub. I Vejle var Priske utsett til å være den rutinerte forsvarsstyrmann som skulle tilføre laget profesjonell modenhet i bestrebelsene på å etablere seg i den danske Superligaen. Det lykkes imidlertid ikke Priske å tilføre den nødvendige soliditet til Vejles forsvar. Derfor flyttet klubbens daværende sjefstrener, Ove Christensen, den tidligere landslagsspiller fram til sentral midtbane. Her leverte Priske en rekke solide kamper, men det var først da han ble flyttet tilbake på posisjonen som høyre back at Priske fant frem de takter som tidligere gjorde ham til en av dansk fotballs beste forsvarsspillere.

Brian Priske var leid ut til FC Midtjylland fra sommeren 2010 og fram til nyttår. Her ble det til 17 superligakamper og 1 mål, før han igjen dro tilbake til Vejle Boldklub. I januar 2011 kom han til Norge og . Det ble likevel ikke noen stor norsk karriere. Etter kun en halv sesong i Start kunngjorde Priske at han la opp som fotballspiller av familiære årsaker.

Den 3. juli 2011 ble det annonsert at Priske ble ansatt som assistenttrener for FC Midtjylland.

## Referanser


## Eksterne lenker
* 
* «Brian Priske Pedersen» , *Alt om fotball*
Dean DeBlois

**Dean DeBlois** (født 7. juni 1970) er en kanadisk animatør, manusforfatter og filmregissør.

DeBlois utdannet seg ved Sheridan University, før han begynte å jobbe hos den kanadiske animasjonsstudioet Lacewood Productions som animatør.

Han har også jobbet for hos Sullivan Bluth Studios i Irland.

DeBlois begynte i Walt Disney Animation Studios som medforfatter på *[[Mulan (film)|Mulan]]* (1998). Sammen med Chris Sanders skrev og regisserte han animasjonsfilmen *[[Lilo og Stitch (film fra 2002)|Lilo og Stitch]]* (2002).

Senere begynte Sanders og DeBlois i Dreamworks, der de skrev og regisserte *[[Dragetreneren]]* (2010).

Han regisserte konsertfilmen *[[Hemia]]* (2007) for Sigur Rós, og *[[Go Quiet]]* for Jónsi.

## Eksterne lenker
*
Lee Unkrich

**Lee Edward Unkrich** (født 8. august 1967) er en Oscar-vinnende regissør og filmklipper.

Unkrich ble utdannet ved University of Southern California. Han jobbet som filmklipper innen TV før han begynte i Pixar i 1994. 

Han vant en Oscar for beste animasjonsfilm for *[[Oppdrag Nemo]]* (2003), som han medregisserte.

Unkrich regisserte *[[Toy Story 3]]* (2010), etter å ha medregissert *[[Toy Story 2]]* (1999). 

Han vant en Oscar for beste animasjonsfilm for *[[Toy Story 3]]* (2010).

I 2017 regisserte han *[[Coco (film)|Coco]]*.

## Referanser


## Eksterne lenker
*
Golden Sun: Dark Dawn

er et japansk konsollrollespill utviklet av Camelot Software Planning til Nintendo DS. Spillet ble utgitt i Japan i oktober, i Nord-Amerika i november, og Europa i desember 2010. *Golden Sun: Dark Dawn* er det tredje spillet i *[[Golden Sun (serie)|Golden Sun]]*-serien, og spillets handling foregår 30 år etter handlingen i de to første spillene.

Historien finner sted i Weyard, hvor alkymi både er en kraftkilde for både å skape sivilisasjon og for å ødelegge verden. Takket være innsatsen til hovedpersonene i de forrige spillene, ble seglet som inneholdt denne kraften ved Mount Aleph fjernet på slutten av The Lost Age. Men kraften til alkymi, i form av den gylne sol, begynte å gjenopprette den fallende verden. Som et resultat forandret kontinentene seg, nye land dukket opp, og nye arter dukket opp i Weyard. Dark Dawn følger eventyrene til etterkommerne etter hovedpersonene fra de forrige spillene.

I begynnelsen av spillet kan spilleren bare kontrollere Matthew, Karis og Tyrell. Men antall spillbare karakterer øker etter hvert som historien utvikler seg, og mot slutten av historien kan spilleren kontrollere åtte forskjellige karakterer. Lederen for denne gruppen er Matthew, sønn av Isaac og Jenna fra de originale Golden Sun-spillene.

## Handling
I løpet av spillet møter de blant annet sjørøver-kapteinen Briggs, som ber spilleren om hjelp til å redde sønnen Eoleo fra fangenskap i Morgal-hovedstaden Belinsk. Gruppen blir også guidet til Mountain Roc av en kvinne ved navn Sveta, og de blir nødt til å snike seg inn på Morgals slott gjennom en underjordisk labyrint med Svetas hjelp. Morgals konge Volechek blir avslørt for å være Svetas eldre bror. Etter å ha passert gjennom Reyong, en gammel by, ankommer de Valika - en landsby i fjellet.

En gammel legende påstår at det eksisterer en passasje i Valika som kan tillate dem å nå byen Biblin, hvor Kraden kommer til å vente på dem. Men The Alchemical Forge, maskinen som styrer denne passasjen, har blitt ødelagt. Så spilleren må reparerer denne maskinen først. Men Kraun, ordfører i Valika, sier at for at maskinen skal kunne aktiveres fullt ut, er de nødt til å finne igjen Mask of Sol - som blir oppbevart i Ouroboros, en gigantisk labyrint som strekker seg under det krigsherjede Kaoocho.

## Eksterne lenker
* 
* ''Golden Sun'' Universe (engelsk)
Ingrid Arvidsson

**Ingrid Helena Arvidsson** (født *Löfstedt* 3. juli 1919 i Lund, død 7. mai 2023) var en svensk forfatter. Hun var datter av Einar Löfstedt og Annie Löfstedt. Hun var gift med journalisten Karl Axel Arvidsson fra 1943 frem til hans død i 1962.

Arvidsson var kulturattaché i Washington, D.C. 1966–1972. Seinere programsjef på Sveriges Radio.

## Bibliografi
* : *Vårens ruiner*, Bonnier
* : *Danser*, Bonnier
* : *Solfeber*, Bonnier
* : *Leendet*, Bonnier
* : *Närmanden*, Bonnier
* : *Livstecken*, Bonnier
* : *Personligt bagage*, Bonnier, ISBN 91-0-040680-5
* : *Under ytan*, Bonnier, ISBN 91-0-047105-4
* : *Öden i vår tid*, Rabén & Sjögren, ISBN 91-29-58319-5
* : *En glimmande vägg*, Bonnier, ISBN 91-0-055516-9
* : *Rummet innanför*, Bonnier, ISBN 91-0-056850-3
* : *Det röda*, Bonnier, ISBN 91-0-010539-2

## Priser og utmerkelser
* : Boklotteriets stipendiat
* : Beskowska resestipendiet
* : Övralidspriset
* : Stig Carlson-prisen
* : Sten Hagliden-prisen
* : Stipendium till Harry Martinsons minne
* : Samfundet De Nios Särskilda pris

## Referanser
Twilight Time

***Twilight Time*** er det andre studioalbumet til det finske power metal-bandet Stratovarius. Albumet ble opprinnelig utgitt under navnet ***II***, noen ganger kalt ***Stratovarius II***, da på plateselskapet Bluelight Records. Albumet ble siden utgitt på nytt under navnet *Twilight Time* på plateselskapet Noise.

## Sporliste
# «Break the Ice» (4:41)
# «The Hands of Time» (5:36)
# «Madness Strikes at Midnight» (7:20)
# «Metal Frenzy» (2:20	
# «Twilight Time» (5:51)
# «The Hills Have Eyes» (6:19)
# «Out of the Shadows» (4:10)
# «Lead Us Into the Light» (5:46)

## Personell
*Timo Tolkki, vokal, gitar og bass
*Tuomo Lassila, trommer
*Antti Ikonen, keyboard

## Eksterne lenker
*
Infinite

**Infinite** kan sikte til følgende:

*Infinite (Eminem-album), et musikkalbum av rapperen Eminem.
*Infinite (Stratovarius-album), et musikkalbum av power metal-bandet Stratovarius.
*Infinite (Deep Purple-album), et musikkalbum av hard rock-bandet Deep Purple
*Infinite (band), en sørkoreansk guttegruppe
Stipendium till Harry Martinsons minne

**Stipendium till Harry Martinsons minne** deles ut av Svenska Akademien og midlene kommer fra Karin og Arthur Elgstrands donasjonsfond, overlevert til Akademien i 1988. Det utdeles hvert annet år og går hver annen gang til fortjenestefull litterær virksomhet og hver annen gang til verdifull innsats for det svenske språket. Stipendbeløpet er 60 000 kroner.

## Mottagere
*2015 – Kjell Johansson
*2013 – Lars Olof Delsing
*2011 – Magnus Florin
*2009 – Kerstin Nordenstam
*2007 – John Ajvide Lindqvist
*2005 – Martin Gellerstam
*2003 – Jacques Werup
*2001 – Lars Wollin
*1999 – Ingrid Arvidsson
*1997 – Mirja Saari
*1995 – Roland Svensson
*1993 – Edvin Lagman
*1991 – Lars Lundkvist

## Eksterne lenker
* Svenska Akademiens priser
I Am Love

***I Am Love*** (originaltittel: *Io sono l'amore*) er en italiensk romantisk dramafilm fra 2009, regissert av Luca Guadagnino. Filmen handler om en velstående familie i Milano rundt århundreskiftet som står for fall på grunn av en uventet kjærlighetshistorie. Tilda Swinton har en sentral rolle.

Den fikk 11 års aldersgrense i Norge og 15 år i Storbritannia.

## Handling
Den velstående Recchi-familien er første og andre generasjons tekstil-produsenter fra Milano. Tancredi Recchi (spilt av Pippo Delbono) og hans kone Emma skal arrangere et formelt middagsselskap for å feire bursdagen til Tancredis syke far, Edoardo Sr. (spilt av Gabriele Ferzetti) patriark og grunnlegger av familie-bedriften. Men familien får også den med skuffelse nyheten om at Edoardo Jr. (spilt av Flavio Parenti) den eldste sønnen til Tancredi og Emma, tapte en konkurranse dagen for bestefarens bursdag. Edoardo Jr. har også invitert en kjæreste, Eva, til bursdagsfeiringen.

Eva kommer fra den fremtredende Ugolini-familien, som Edoardo Jr. planlegger å gifte seg med. Edoardo Jr.s voksne søsken, Gianluca og Elisabetta, klager over igjen å ha blitt servert "ukha" som er Edoardo Jr.s favoritt-rett. Dette er en spesiell suppe som moren hans Emma, ​​som opprinnelig er russisk, har laget for ham helt siden barndommen. Bestefaren kunngjør at han ønsker å gi hele familie-bedriften til sønnen Tancredi, som lenge har jobbet sammen med ham - men også mer uventet, til Edoardo Jr.

I løpet av selskapet presenterer Elisabetta, som tar utdannelse i London, bestefaren sin med et av kunstverkene hennes, et fotografi, til tross for familie-tradisjon for å presentere hverandres malerier. Han blir skuffet, men oppmuntret av sin glamorøse kone Allegra Recchi (spilt av Marisa Berenson) skjuler han denne skuffelsen. Flere måneder senere har Edoardo Sr. dødd, og i London sliter Edoardo Jr. og andre familie-medlemmer med å selge familie-bedriften de arvet fra Edoardo Sr. til utenlandske investorer. Edoardo Jr.

## Skuespillere
* Tilda Swinton som Emma Recchi
* Flavio Parenti som Edoardo Recchi Jr.
* Edoardo Gabbriellini som Antonio Biscaglia
* Alba Rohrwacher som Elisabetta Recchi
* Pippo Delbono som Tancredi Recchi
* Maria Paiato som Ida Roselli
* Diane Fleri som Eva Ugolini
* Waris Ahluwalia som Shai Kubelkian
* Marisa Berenson som Allegra Recchi
* Gabriele Ferzetti som Edoardo Recchi Sr.

## Referanser


## Eksterne lenker
*
*
Clone Wars

**Clone Wars** kan vise til:

## ''Star Wars''
Clone Wars (eller klonekrigen) er en intergalaktisk krig i Star Wars-universet.

### Film
*''Star Wars: The Clone Wars'' (film), en amerikansk animasjonsfilm fra 

### Television
*''Star Wars: Clone Wars'' (TV-serie, 2003), en amerikansk TV-serie.
*''Star Wars: The Clone Wars'' (TV-serie, 2008), en amerikansk TV-serie.

### Video games
*''Star Wars: The Clone Wars'' (videospill), et videospill fra 2002
**[[Star Wars: The Clone Wars – Lightsaber Duels]]*, et videospill fra 2008 til Nintendo Wii
**[[Star Wars: The Clone Wars – Jedi Alliance]]*, et videospill fra 2008 til Nintendo DS
**[[Star Wars: The Clone Wars – Republic Heroes]]*, et videospill fra 2009
**[[Lego Star Wars III: The Clone Wars]]*, et videospill fra 2011

### Tegneserie
*''Star Wars: Clone Wars'' (tegneserie), en tegneserie
**[[Clone Wars Adventures]]*, en tegneserie fra 2010 med en ung målgruppe

### Litteratur
*''Star Wars: The Clone Wars'' (roman), en romanutgave av filmen

## ''X-Men''
**[[X-Men 2: Clone Wars]]*, et videospill fra 1995
Belus

***Belus*** er det syvende studioalbumet til det norske black metal-prosjektet Burzum. *Belus* er det første albumet Varg Vikernes gav ut etter å ha sonet ferdig en dom på 21 års fengsel. *Belus*' arbeidstittel var *Den hvite guden*.

## Sporliste

## Personell
*Varg Vikernes – Vokal og alle instrumenter

## Eksterne lenker
*
Fallen (Burzum-album)

***Fallen*** er det åttende studioalbumet til det norske black metal-prosjektet Burzum, og det andre siden bandets eneste medlem, Varg Vikernes ble løslatt fra fengsel i mai 2009. Albumet ble utgitt 7. mars 2011. Albumet er innspilt i Grieghallen i Varg Vikernes sin hjemby, Bergen. *Fallen* fortsetter Burzums tradisjon med å bruke klassiske kunstverk som omslag. I dette tilfellet brukes en beskåret versjon av William-Adolphe Bouguereaus «Douleur d'amour» (1899). Inne i CD-coveret finnes det en rekke illustrasjoner av den danske tegneren Lorenz Frølich.

## Sporliste

## Musikere
*Varg Vikernes – vokal og komponist

## Eksterne lenker
*Fallen Platekompaniet
*
Schlagwortnormdatei

**Schlagwortnormdatei** (SWD) er et kontrollert nøkkeord-/deskriptorsystem, som hovedsakelig brukes til emnekatalogisering i biblioteker. SWD drives av Deutsche Nationalbibliothek (DNB) i samarbeid med flere biblioteksforbund. Hvilke deskriptorer som tas inn i SWD er fastlagt i *[[Regeln für den Schlagwortkatalog]]* (RSWK). Lignende systemer i andre land er  *Library of Congress Subject Headings* (LCSH) og *Répertoire d'autorité-matière encyclopédique et alphabétique unifié* (RAMEAU).

## Omfang
SWD består av omtrent 600&nbsp;000 deskriptorer og rundt 700&nbsp;000 non-deskriptorer (synonymer og kvasisynonymer som ikke brukes til indeksering, men viser til en deskriptor). Tilveksten er på omtrent 5,5 % i året. Omtrent tre fjerdedeler av deskriptorene viser til individbegrep (språkbetegnelser, personer, organisasjoner, titler, gjenstander etc.) og en fjerdedel til abstrakte begreper. Lenking ved hjelp av hierarkiske (ca 115&nbsp;000) og assosiative relasjoner (ca 26&nbsp;000) er ikke særlig tett, så SWD kan ikke regnes som en tesaurus (pr. 2003).

Begrepene i SWD er dessuten arrangert i en egen klassifikasjon men knapt 500 klasser underordnet 36 hovedgrupper.

## Eksterne lenker
* Søk i OSWD
* DNB's informasjonsside om SWD
* ''Regeln für den Schlagwortkatalog'' (RSWK) 3. opplag, Deutsches Bibliotheksinstitut, 1998
* ''SWD – ein zentrales Hilfsmittel der verbalen Sacherschließung''
Plague Angel

***Plague Angel*** er det niende studioalbumet til det svenske black metal-bandet Marduk.

## Sporliste
# «The Hangman of Prague» (3:05)
# «Throne of Rats» (2:42)
# «Seven Angels, Seven Trumpets» (2:47)
# «Life's Emblem» (4:55)
# «Steel Inferno» (2:33)
# «Perish in Flames» (7:46)
# «Holy Blood, Holy Grail» (2:27)
# «Warschau» (3:18)
# «Deathmarch» (4:10)
# «Everything Bleeds» (3:33)
# «Blutrache» (7:50)

## Personell
*Daniel «Mortuus» Rosten – vokal
*Morgan Steinmeyer – gitar
*Magnus «Devo» Andersson – bass
*Emil Dragutinovic – trommer

## Eksterne lenker
*
Henrik Christian Fredrik Størmer

**Henrik Christian Fredrik Størmer** (født 1839 i Trondheim, død 1900 etter å ha blitt påkjørt av trikken)  var en norsk ingeniør og industrigründer. Han kjøpte blant annet opp fosser for vannkraftutbygging på et tidlig tidspunkt.

Størmer skrev selv riksmål, men arbeidet likevel for målreisingssaken. Det norske Samlaget fikk som testamentarisk gave etter Størmers død et gavebrev med medeierskap i noen av fossene han hadde kjøpt. Inntektene fra dette brukes til «Størmer-fondet».

Han var også kjent som en sterk forkjemper for at jernbanene i Norge burde bygges såkalt normalsporet, og ikke smalsporet slik det normale var på 1800-tallet.

## Referanser
Timo André Bakken

**Timo André Bakken** (født 1989) er en norsk tidligere langrennsløper som representerte Hokksund IL. Han debuterte i verdenscupen i sprintrennet i Drammen 5. mars 2008.

Hans beste plassering i verdenscupen var 3.-plass på sprinten i Östersund i 2015. Samme år ble han norgesmester på sprint på Røros.

Bakken holdt også verdensrekorden på 100 meter skisprint for herrer, 11,82 sekunder, satt i Oslo 22. mars 2012.

## Referanser


## Eksterne lenker
*
Fylkesvei 8530

**Fylkesvei 8530** er en forbindelsesvei mellom Andselv sentrum og riksveinettet i Målselv med en lengde på 300 m.

Frem til 2019 hadde veien betegnelsen fylkesvei 853 og er primær fylkesvei.

## Kommuner og knutepunkter

## Referanser




## Eksterne lenker
* Vegvesenets vegkart 
*
Hans Petter Lykkja

**Hans Petter Lykkja** (født 1984) er en norsk tidligere langrennsløper som representerte Idrettslaget Dalguten.

Lykkja debuterte i verdenscupen i langrenn i sprintrennet i Drammen 14. mars 2007, og har to 15.-plasser som sine beste resultater. Han vant Skandinavisk Cup sammenlagt i sesongen 2007/08.

## Referanser


## Eksterne lenker
*
Stein Vidar Thun

**Stein Vidar Thun** (født 9. mai 1981) er en norsk langrennsløper som representerer Klæbu IL.

Thun debuterte i verdenscupen i langrenn i sprintrennet i Trondheim 14. mars 2007, og har en 12.-plass fra 2009 som sitt beste resultat i verdenscupen.

## Referanser


## Eksterne lenker
*
Eric og Ingrid Lilliehööks stipend

**Eric og Ingrid Lilliehööks stipend** (svensk: *Eric och Ingrid Lilliehööks stipendium*) ble innstiftet i 2007 og skal tildeles forfattere, oversettere og bibliotekar. Stipendet deles ut av Svenska Akademien.

## Prisvinnere
* 2007 – Göran Bergengren
* 2008 – Fateme Behros
* 2009 – Eva Adolfsson
* 2010 – Pär Bergman
* 2011 – Torsten Samzelius
* 2012 – Inger Alfvén
* 2013 – Janina Orlov
* 2014 – Arne Johnsson
* 2015 – Carina Burman
* 2016 – Jan Henrik Swahn
* 2017 – Mikael Johansson
* 2018 – Linnéa Axelsson

## Eksterne lenker
* Svenska Akademiens priser
Hilde Katrine Engeli

**Hilde Katrine Engeli** (født 4. august 1988) er en norsk snøbrettkjører fra Dombås som representerer Dombås IL.  Engeli er den eneste norske snøbrettkjøreren som konkurrerer internasjonalt i carvingdisiplinene på snøbrett. Det internasjonale gjennombruddet fikk hun allerede som 14-åring da hun tok sin første juniorverdensmestertittel. Nasjonalt har hun vunnet de fleste renn hun har stilt opp i.  Karrierens høydepunkt (hittil) er VM-gull i parallellslalåm (PSL) i VM i La Molina i Spania 22. januar 2011, som var med på å gjøre den norske vinteren historisk med 14 VM-gull. Internasjonalt er Hilde Katrine Engeli kjent som den norske vikingen med leken kjørestil og en helt unik brettkontroll.

## Karriere
Engeli startet med snowboard som 5-åring og ble raskt en del av det aktive carvingmiljøet på Dombås. 10 år gammel begynte hun å konkurrere nasjonalt, og stilte opp i stort sett alle grener innen snøbrett. Siden 2002 har Engeli vunnet de fleste konkurranser hun har stilt opp i nasjonalt, noe som inkluderer en rekke 1.-plasser i norgescuprenn og mange NM-titler. Enkelte år har hun til og med vunnet NM med en tid som har vært raskere enn guttene sin! 

Fra 14-årsalderen begynte Engeli å kjøre internasjonalt, og hun satset kun på displinene snowboardcross og carving. Fra 16-årsalderen har hun satset alt på carving. I sesongen 2002/2003 fikk Engeli sitt internasjonale gjennombrudd med å vinne junior-VM i parallell storslalåm  (PGS) bare 14 år gammel. Engeli var en del av rekruttlandslaget i flere år, men fordi hun var den eneste aktive utøveren i Norge, måtte hun tidlig utenlands for å finne verdige treningskonkurrenter og kompetente trenere. Sesongen 2007/2008 sto hun utenfor landslaget da hun innledet et samarbeid med det franske carvinglandslaget. Samme sesong tok Engeli nok et junior-VM-gull i PGS, denne gangen organisert av det internasjonale skiforbundet (FIS), som står for OL-kvalifiseringen og er eneste organisasjon som i dag har world cup i carving snowboard. Engeli tok også sine første topp-ti plasseringer på seniornivå denne sesongen. Selv om hun ble en del av det norske landslaget på nytt etter dette, fortsatte hun å trene med det franske landslaget fram til 2010. På grunn av personlige preferanser, og uten landslagsplass, byttet Engeli for sesongen 2010/2011 til et canadisk lag, som består av både kjørere og trenere hun kjenner godt. I januar 2011 fikk Engeli sitt store internasjonale gjennombrudd på seniornivå ved å vinne VM i PSL.

## Meritter
### Nasjonalt
9 x 1.-plass Norgescuprenn 2002/03

1 x 1.-plass NM Snowboardcross 2005

8 x 1.-plass NM Parallellslalåm 2002/03/04/05/07/08/09/10

9 x 1.-plass NM Parallell Storslalåm 2002/03/04/05/06/07/08/09/10

Snowboardforbundet arrangerte ikke NM i carving på snøbrett 2011.

### Internasjonalt
1.-plass i PGS-junior-VM 2002

1.-plass i PGS-junior-VM 2008 

1.-plass i PSL-VM 2011 

### Annet
I 2010 ble hun tildelt Dovre kommunes idrettsstipend.

## Referanser


## Eksterne lenker
*
Lee Hoi-chang

**Lee Hoi-chang** (hangul: , hanja: , romanisering: *Lee Hoi-chang*, revidert romanisering: *Yi Hwae-chang*, , født 2. juni 1935 i Seoheung i Sør-Hwanghae) er en sørkoreansk konservativ politiker.
__NOTOC__
## Bakgrunn og yrkeskarrière
Han ble født inn i en velstående, katolsk familie i Sør-Hwanghae i dagens Nord-Korea, men vokste opp i dagens Sør-Korea etter at faren, som var offentlig anklager, fikk en ny stilling. I likhet med faren studerte Lee rettsvitenskap ved Universitetet i Seoul, og ble dommer som 25-åring. I en alder av 46 år ble han landets yngste høyesterettsdommer noensinne. I 1988 ble han oppnevnt til å lede Sør-Koreas valgkommisjon, og i 1993 ledet han Riksrevisjonen under president Kim Young-sam.

## Politisk arbeid
Den 17. desember 1993 kom han for fullt inn i politikken, da han ble utnevnt til statsminister under president Kim. Lee trakk seg imidlertid etter noen måneder den 22. april 1994, frustrert over mangelen på reell makt i den hovedsakelig seremonielle posisjonen som regjeringssjef. I 1996 var Lee valgkampleder for Nytt Korea-parti (tidligere Det demokratisk-liberale parti), hvor han også var partileder fra juli til november 1997. Partiet gikk i november 1997 inn i Det store nasjonalpartiet (i 2012 omdøpt til Ny verden). Fra 1996 var han medlem av Sør-Koreas nasjonalforsamling, valgt på partiets nasjonale valgliste i forholdstallsvalget.

Lee var partileder i Det store nasjonalpartiet 1998–2002 og presidentkandidat i 1997 og 2002, men tapte mot henholdsvis Kim Dae-jung og Roh Moo-hyun. I begge valgkampene kritiserte Lee spesielt solskinnspolitikken, og ønsket å kutte all bistand til nabolandet frem til det oppgav sitt atomprogram. Lee ønsket også en liberalistisk økonomisk politikk og et oppgjør med ulovlige streiker. Etter et suppleringsvalg i enmannskretsen Songpa-gu i Seoul i juni 1999 var Lee medlem av nasjonalforsamlingen frem til valget i 2000. Deretter var han valgt på den nasjonale valglisten i forholdstallsvalget frem til 2004.

Lee ønsket igjen å bli nominert til presidentkandidat for Det store nasjonalpartiet i 2007, men havnet bak både Park Geun-hye og vinneren Lee Myung-bak. Etter å ha blitt vraket, stiftet han Det frihetlige fremskrittspartiet, som han ble presidentkandidat for, og kom på tredjeplass bak Lee Myung-bak og Chung Dong-young i presidentvalget. Partiet Folket først, stiftet i 2005, gikk inn i Det frihetlige fremskrittspartiet i 2008, og parlamentsvalget samme år gav det nye partiet over 7&nbsp;% av stemmene og 18 mandater i nasjonalforsamlingen. Han satt som partileder 2008–2011, og delte lederskapet med Sim Dae-pyung frem til 2009. Lee var medlem av nasjonalforsamlingen for Yesan og Hongseong 2008–2012.

I valget til nasjonalforsamlingen i 2012 ble Det frihetlige fremskrittspartiets mandater redusert til fem, og Lee meldte seg ut. Lee meldte seg inn i Ny verden samme år, og støttet Park Geun-hyes presidentkandidatur.

## Referanser




## Eksterne lenker
* 
*
Gemeinsame Körperschaftsdatei

**Gemeinsame Körperschaftsdatei** (**GKD**) er en tyskspråklig *Normdatei* (kontrollert deskriptorsystem) som framfor alt brukes av biblioteker til å indeksere organisasjonsnavn fra kataloger. På samme måte som  SWD og PND blir GKD drevet og oppdatert av Deutsche Nationalbibliothek (DNB), Bayerische Staatsbibliothek, Staatsbibliothek zu Berlin og fra 1997 Österreichische Nationalbibliothek i fellesskap, i tillegg til at en rekke bibliotekforbund er involvert. Redaksjonsansvaret er lokalisert i Staatsbibliothek zu Berlin. GKD ble dannet i 1970-årene av katalogdata fra *Zeitschriftendatenbank* (ZDB).  I april 2004 inneholdt GKD mer enn 915.000 datasett.

## Struktur
På samme måte som for SWD og PND brukes *Regeln für die alphabetische Katalogisierung* (RAK-WB) som regelverk. I dette er det fastlagt hva som gjelder som en organisasjon, for eksempel forvaltningsenheter (dvs tilsvarende kommuner, fylker etc), firmaer, foreninger, kongresser, utstillinger og lignende.

I tillegg til individuelle organisasjoners navn (indeksnøkler og synonymer) inneholder GKD-datasett lenger til eventuelle forgjengerorganisasjoner og tidligere/etterfølgende navn.

GKD-datasett identifiseres entydig ved hjelp av et ID-nummer, GKD-nummeret som består av sifre med et kontrollsiffer til slutt (X står da for 10).

GKD-søk etter enkeltorganisasjoner er en del av mange kataloger.

Det finnes en lenke til mellom mellom GKD og *Library of Congress*, og en lenke til Wikipedia er under planlegging.

## Eksempler på GKD-datasett
;ID-Nummer : 2144828-0
;Ansetzung : Institut für Bibliothekswissenschaft &lt;Berlin&gt;
;Bemerkung : Quelle: telM an DBL
;Abkürzung : IfB 
;Daten zur Körperschaft : 1.&nbsp;Oktober 1994 – 
;1. Verweisung : Universität &lt;Berlin, Humboldt-Universität&gt; / Institut für Bibliothekswissenschaft 
;2. Verweisung : Universität &lt;Berlin, Humboldt-Universität&gt; / Philosophische Fakultät &lt;1&gt; / Institut für Bibliothekswissenschaft 
;Früherer Name (Verweis auf einen eigenen Datensatz): Institut für Bibliothekswissenschaft und Wissenschaftliche Information &lt;Berlin&gt;
;Ländercode : XA-DE

Eksempelet er ikke oppgitt i et internt PICA+ eller MAB-format.

## Referanser mellom GKD-Datasett
Datasettene i GKD kan vise til «tidligere/senere navn» og  «tilhører. Følgende eksempel viser et utdrag:

## Eksterne lenker
* Informasjonsside i ''Staatsbibliothek zu Berlin''
* Informasjonsside i ZDB
* Søk etter GKD-datasett (DNB)
* Søk etter GKD-Datasett  (HBZ)
Swan Hill

**Swan Hill** er en by i den nordvestlige delen av delstaten Victoria i Australia. Byen ligger på sørbredden av elven Murray. Ved folketellingen i 2006 hadde Swan Hill 9&nbsp;684 innbyggere.

## Historikk
Den første europeer i området var oppdageren Thomas Mitchell som slo leir ved Swan Hill 21. juni 1836. I årene etter vokste det frem ett lite tettsted i området, siden elva Murray var grunn nok til prammer. Dette var den eneste kryssingen i en radius på 100 km. I 1853 ankom den første hjuldamperen. Hjuldamperene var et viktig kommunikasjonsmiddel frem til jernbanen nådde frem til Swan Hill i 1890. Swan Hill fikk bystatus i 1965.

## Transport
Swan Hill befinner seg langs Murray Valley Highway som forbinder byen med Bendigo. Swan Hill er også endestasjon for jernbanelinjen Swan Hill-linjen. Byen har sitt eget bussnettverk og Swan Hill lufthavn ligger ikke langt fra byen.

## Eksterne lenker
*
Tiquipaya (Cochabamba)

**Punata** er en by i departementet Cochabamba i Bolivia. 

Tiquipaya hadde et ved den offisielle folketellingen i 2001 et innbyggertall på 26 732. I 2010 ble innbyggertallet anslått til 30 675.

## Referanser
Gun og Olof Engqvists stipend

**Gun og Olof Engqvists stipend** (svensk: *Gun och Olof Engqvists stipendium*) deles ut av Svenska Akademien og kommer fra et fond som ble overlevert til Akademiet i 1975 av tidligere hovrettslagmann Olof Engqvist og hans hustru Gun, født Dalén. Formålet med stipendet er å «støtte litterær virksomhet herunde kulturjournalistikk». Stipendbeløpet er på 160 000 kroner.

## Liste over mottakere

## Eksterne lenker
* Svenska Akademiens priser
Copacabana (Bolivia)

**Copacabana** er en by i departementet La Paz i Bolivia. Byen 
hadde ved den offisielle folketellingen i 2001 et innbyggertall på 4&nbsp;161. Den ligger ved bredden av Titicacasjøen.

## Bilder

Fil:Copacabana.jpg|Copacabana


## Referanser


## Eksterne lenker
*
Coroico

**Coroico** er en by i departementet La Paz i Bolivia. 

Den beryktede Yungasveien går fra Coroico til hovedstaden La Paz.
Caranavi

**Caranavi** er en by i departementet La Paz i Bolivia. 

Caranavu 
hadde ved den offisielle folketellingen i 2001 et innbyggertall på 12&nbsp;083. I 2010 ble innbyggertallet anslått til 19&nbsp;786.

## Referanser
Solørgutten

«***Solørgutten***» er et skillingstrykk som ble innsamlet og presentert i Alf Prøysens visespalte i «Magasinet for alle» på 1950-tallet.

## Teksten

**1.**Om Solørgutten de nu høre får,
han har et hjerte som ei sorger når,
hvor hen han vandrer vel tilfreds han er
og mild og god den solungsgutten er.

**2.**Blant fjell og vann der er han vokset frem,
hvor gran og furu suser om hans hjem,
der trosten jubler ut sin elskovsrus
omkapp med fossens ville sterke brus.

**3.**I dette liv han sterke muskler får,
og fossebruset til hans hjerte når.
Derfor et solungssinn jeg ligne vil
med dype toner i mitt harpespill.

**4.**Og i hans bryst er fine strenger lagt
og om dem han trolig holder vakt,
så ingen annen enn hans pikelill
får på dem slå og lokke frem en trill.

**5.**Så snart en solungsgutt er voksen blitt
da må han ut men han lengtes titt
til gamle Solør som i vårens stund
er skjønnere enn Hawaiis palmelund.

**6.**Der palmer og kastanjer trives ei
men hegg og rogn og blå forglemmegei,
på mørke fjellvann, hvite liljer gror
og ville ender ut iblant dem ror.

**7.**Derfor er guttens tanker alltid der
hvorhen han enn i verden ut er,
han vil tilbake til den stille sjø
i Solør leve og i Solør dø.


## Kilder
*De gamle visene 5 med Alf Prøysen, Forlaget For Alle, Oslo 1983
Krigervisa

«***Krigervisa***» er et skillingstrykk skrevet av Ellev Estensen Koth, datert 5. februar 1843.

## Teksten

**1.**Det blæser jeg til om at kampen jeg få
en rift i min kinn eller hake.
Litt blod om der springer av huggede sår
la spring jeg nok har tilbake.
Ved hugget ei fritt jeg banner vel litt
den sak på meg selv får jeg take.

**2.**Om gården jeg mister som hende kan lett,
på marken i rykende dampe,
hva har jeg da stunder at se efter det
frist enn på kne vil jeg kjempe.
Når leget er mitt kne mitt gangben af tre
jeg siden mot fienden vil trampe.

**3.**Om armer jeg mister da er det fatalt,
men før enn jeg mister dem begge
den gode mann ærlig skal blive fortalt
som stålhånd på meg torde legge.
Men mangler min arm at hevne meg harm
med stumpen jeg ennu skal peke.

**4.**Om livet jeg mister hva er det så mer
i kampen jeg holder med ære,
til stridende landsmenn jeg sukkede ser
og sier Gud med eder være.
Om ei mine ben hjembringes igjen
så skal man dog navnet hjem bære.


## Kilder
*De gamle visene 5 med Alf Prøysen, Forlaget For Alle, Oslo 1983
Riberalta

**Riberalta** er en by i departementet Beni i Bolivia. 

I 2010 ble folketallet anslått til 91&nbsp;278, over en fordobling fra folketellingen i 1992 da tallet var 43&nbsp;454. Ved siste offisielle folketelling i 2001 var det registrert 64&nbsp;511 innbyggere.

## Referanser
Karin Gierows pris

**Karin Gierows pris** er en svensk kulturpris som ble innstiftet i 1976 og deles ut av Svenska Akademien. Midlene kommer fra Karin og Karl Ragnar Gierows donasjonsfond og skal deles ut for hengiven pedagogisk virksomhet eller kunnskapsformidling i forbindelse med kunstproduksjon. Prisbeløpet er 2 x 80 000 kroner (2009).

## Prisvinnere (utvalg)

## Eksterne lenker
* Svenska Akademiens priser
Villamontes

**Villamontes** er en by i provinsen Gran Chaco i departementet Tarija i Bolivia. Ved folketellingen i 2012 hadde byen  innbyggere.

## Referanser
Samanlikningar

«***Samanlikningar***» er et skillingstrykk skrevet av Tormod Knudsen Borgejorde en gang i årene mellom 1830-1835. Den ble første gang trykket i «Blandede rimerier». Visa har også stått i boken «Tormod Borgejordet og visune hans» fra 1907, skrevet av Rikard Berge. Det er brukt flere melodier til denne skillingsvisen.

## Teksten

**1.**Ti kvar stand å ti kvar alder vondt å godt æ dela ut,
derfe æ de berre skvalder at dei store hev kje sut.
I ett slott som i ei hytte hugverk by seg sjav ti gjest,
konne drott å bonde byte tapa kanskje bonden mest.

**2.**Når ein stadsmand ræsonerar om å styre folk å land,
hånom somme høgt vurderar som ein klok og trufast mand,
men av andre bli han måla som ufrihetens styttestav
slikt må høge herrar tola som me småfolk veit kje av.

**3.**Når om mitt å ditt der kjivas æ juristens gyllne ti,
men de æ kje godt å trivas av ein næstes vrengeri.
Den som arm seg prosederar sukkar sårt å bannar på,
fut å skrivar å sagførar liver av godtfolk å flå.

**4.**Den fornemme militære kann i fredsti liva snildt
makeleg si løn fortære pusse seg å klæ seg gjildt.
Men høy Per i skjegge grine sjå den kar hoss han gjer vind,
såg han nå ei finendlig line løyp'n kanskje som ei hind.

**5.**.Presten som i kjørka fegtar mot den gamle Adams magt,
som ein trugjen Sions vektar må vel stundom bli forsagt,
når han trur at verden styrer like fullt sin egjen kos,
å at mengden lite vyer å forhverve himlens ros.

**6.**Han som liver av dei sjuke å frå sjugdom kann befri,
når han vi sin lærdom bruke mang ei gång velsigna bli,
men når hånoms rå foragtas å ein sjuking pikkar av
kann det hende han betragtas som han grov den dødes grav.

**7.**Når den gamle mett av dagar vandrar glade senast fet
han i stillhet visst beklagar mang ei ongedoms dårlighet.
Som han gjønne ville rette slette ut å gløyme bort,
fe dei senest stige å lette gjennom evighetens port.

**8.**Ein lettliva ongkar sullar like uforfælt kvar dag,
om han på sitt arbeid tullar hell han sit i venelag.
Men når han i enerom tenkjer på dei planer han hev lagt
å hott uviss framti skjenker blir han mindre uforsagt.

**9.**Den som vi i verden trivas må betenkje væl at når
alt som fremsas bør sko drivas må her gjevas mange kår.
Rolegt hånoms hjarta bankar som æ gla fe de han æ
men dei åvondssjuke tankar æ de tongt å trekkjas mæ.

**10.**Ingjen hjartefre han finne utta fe sin egjen barm,
men når det æ tongt der inne ongt å gamal rik å arm,
stende stødt i motgangstormar å på herren liter trutt
han som aller søv hell dormar å vi alles væl til slutt.


## Kilder
*De gamle visene 5 med Alf Prøysen, Forlaget For Alle, Oslo 1983
Uyuni

**Uyuni** er en by i departementet Potosí i Bolivia. Den har 21&nbsp;400 innbyggere (2010) og befinner seg 3&nbsp;670 meter over havet. Byen er et populært turistmål ettersom den ligger nær saltsletta Salar de Uyuni.

## Eksterne lenker
*
Warnes (Bolivia)

**Warnes** er en by i departementet Santa Cruz i Bolivia. Byen hadde 30 964 innbyggere i 2012. 
## Referanser
Flaskeposten

***Flaskeposten*** (engelsk originaltittel ***Message in a Bottle***) er en amerikansk roman fra 1998 skrevet av Nicholas Sparks og en romantisk spillefilm fra året etter, basert på boka.

Romanen ble en internasjonal bestselger og kom på norsk allerede i 1999 under tittelen «Flaskeposten». Den ble oversatt av Torgunn Nilsen. Boka og filmen er en historie om en vakker amerikansk alenemor og journalist som finner en flaskepost med et kjærlighetsbrev i og forelsker seg i den mystiske avsenderen «G», en båtbygger og enkemann. I filmen spiller Robin Wright Penn og Kevin Costner hovedrollene. 

## Handling
Theresa Osborne er skilt fra sin tidligere ektemann, og har blitt desillusjonert over romantiske forhold. På en joggetur oppdager hun en flaske som ligger på en strand. Inni flasken finner hun et kjærlighetsbrev til en Catherine som bare er signert med fornavnet Garrett. Theresa blir interessert i dette mysteriet, og begynner å lete etter denne Garrett. Hun oppdager, og leser, to andre lignende brev som andre mennesker har funnet, skrevet av samme forfatter og tiltenkt samme mottaker. Theresa reiser deretter til Wilmington for å finne denne mystiske forfatteren etter å ha blitt overbevist av Deanna, en nær venn.

Det tar ikke særlig lang tid før Theresa finner Garrett, den mystiske forfatteren. Theresa og Garrett begynner etter hvert en affære, som imidlertid er begrenset på grunn av Garretts fortsatte sorg over sitt tidligere forhold til Catherine. Etter hvert som tiden går, blir de konfrontert med virkeligheten om at en av dem må endre livet deres for at de skal fortsette å være sammen. I Wilmington forsøker Garrett å komme seg over problemet, blant annet ved å snakke med faren sin Jeb. En sørgende Theresa reiser tilbake til Boston og forsøker å fortsette med hennes eget liv, men hun tenker fremdeles veldig mye på forholdet til Garrett.

## Referanser
Camargo (Bolivia)

**Camargo** er en by i departementet Chuquisaca i Bolivia. Byen 
hadde ved den offisielle folketellingen i 2001 et innbyggertall på 4&nbsp;502. I 2010 ble innbyggertallet anslått til 6&nbsp;028.

## Referanser
Gran Premio Costa degli Etruschi

**Gran Premio Costa degli Etruschi** er et relativt nytt italiensk sykkelritt som har pågått siden 1996. Rittet er kjent for sin dominans fra Alessandro Petacchi, som har vunnet seks år på rad fra 2005 til 2010. Endagsrittet kjøres ved etruskerkysten i Provinsen Livorno.

## Vinnere